Stratego Jean Jaurès
**Grenoblo** (franclingve *Grenoble* /ɡʁənɔbl/, arp: Grenoblo) estas grava franca urbo situanta en la departemento Isère kaj en la regiono Rodano-Alpoj. Ĝi estas la prefektejo de la departemento. Grenoblo estas ankaŭ rigardebla kiel la kultura centro de la arpitania regiono Dofineo (arp: Dofenâ).

Rilate al la loĝantaro, Grenoblo en 2009 estis la 16a urbo en Francio kun 155 632 loĝantoj, kaj ĝia urba areo en Francio estis la 10a kun 664 832 loĝantoj (2008). Ĝi estas la plej granda urbo en la francaj Alpoj. Ĝiaj loĝantoj nomiĝas „Grenoblois″.

Geografio
---------

Grenoblo situas en sudorienta Francio, ĉe la kruciĝo de la riveroj Izero kaj Drako, ĉirkaŭ 200 kilometrojn sude de Ĝenevo, 100 kilometrojn sud-oriente de Liono kaj 350 kilometrojn norde de Bordo Lazura. La urbo situas ĉirkaŭ 213 m super la marnivelo, en la valo Grésivaudan. Ĉirkaŭ la urbo troviĝas en proksimo de kelkaj kilometroj la alpaj montopintoj kun alto de kelkfoje super 3000 m; ili apartenas al la montomasivoj Vercors, Belledonne kaj Chartreuse, kiuj estas plilongiĝoj de la Alpoj. Aliaj proksimaj valoj kaj altebenaĵoj estas Oisans, Matheysine, Trièves.

Administra divido
-----------------

La urbo estas dividita en ses distriktoj:

* 1. (Presqu'Île, Europole, Berriat-St Bruno)
* 2. (Hyper-centre, Aigle, Championnet, Mutualité, Île Verte, Saint-Laurent, Bastille)
* 3. (Rondeau, Eaux-Claires, Mistral)
* 4. (Capuche, Alliés-Alpins, Exposition-Bajatière)
* 5. (Parc Paul Mistral, Teissere, Malherbe)
* 6. (Arlequin, Villeneuve, Village Olympique, Géants)

Historio
--------

Grenoblo estis jam loĝata ekde la epoko de keltoj kaj poste de romianoj, ĝi estas ekde la 4-a jc episkopa sidejo. Grenoblo venis en 879 sub regon de Reĝlando Burgund kaj estas urbo ekde 1242. La universitato fondiĝis en 1339. En 1349 Grenoblo venis al Francio. En la 18-a jarcento la urbo estis larĝe konata pro siaj artlaboraĵoj. La lignaĵista familia dinastio de Hache – laboranta en Grenoblo – famiĝis en la tuta lando kaj oni donis al ĝiaj anoj la titolon "Lignaĵisto de princoj de Orleans". Iliaj verkaĵoj estas admireblaj ankoraŭ hodiaŭ en Musée Dauphinois en Grenoblo.

*Tago de la tegoloj* de Alexandre Debelle, (*Musée de la Révolution française*).
La Tago de la tegoloj (en franca *Journée des Tuiles*) estis okazaĵo en Grenoblo la 7an de junio 1788. Temas pri unu el la unuaj konfliktoj kiuj antaŭis al la Franca Revolucio kaj ĝi estis indikita fare de kelkaj historiistoj kiel la komenco de tiu. Ĝi ricevis tiun nomon pro la lanĉo de tegoloj kontraŭ la soldatoj dum la tumulto.

En 1968 okazis tie Vintraj olimpikoj.

Grenoblo famas ankaŭ pri siaj juglandoj, kies origin-nomumo estas protektata.

Ekonomio
--------

* elektromekaniko
* maŝinkonstruo
* gantoprodukto
* cemento.

### Transporto

La plej proksima aerodomo troviĝas en Liono, Grenoblo posedas nur etan regionan flughavenon.

### Servoj

* Alpa Universitato de Grenoblo

Instruo kaj esploro
-------------------

La urbo havas 55.000 studentojn en 3 universitatoj nome :

* Université Stendhal
* Université Joseph Fourier
* Université Pierre Mendès France (al tiu apartenas ESA (École Supérieure des Affaires) (komerca altlernejo).

Pli malproksime ekzistas la Institut National Polytechnique de Grenoble (INPG), instruejo kun rango de universitato, kiu entenas 9 inĝenierajn studejojn kaj multnombrajn esplorlaboratoriojn.

En Grenoblo troveblas la granda esplorilo *eŭropa sinkrotrono* (ESRF) kaj la neŭtronfonto de *Institut Laue-Langevin* (ILL).

La urbo ankaŭ havas negoc-lernejon, Grenoble École de Management.

Kulturo
-------

La Muzeo de Grenoblo gastigas la duan plej grandan artkolektaĵon post la muzeoj en Parizo.

Vidindaĵoj
----------

* Granda Kartuzio

Kinejoj
-------

Kinejo Mon Ciné en Saint-Martin-d'Hères.
La Grenobla urbaglomeraĵo havas 45 kinoĉambrojn en dek kinejoj. En la urbcentro estas malgrandaj sendependaj kinejoj kulturaj, inkludante al la Cinématheque Grenoble, kiu organizas la jaran Short Film Festival, aŭ la kina artejo Le Méliès, sed ankaŭ Le Club (5 kinoĉambroj, 493 sidejoj). La Nef (7 ĉambroj, 876 sidejoj) kaj Le Rex 6 (6 ĉambroj, 1009 sidejoj), la du iamaj ĉefaj kinejoj en Grenoblo antaŭ la kreo de multikinejoj, kiuj proponas pli generalistan filmaron.

Aliaj malgrandaj kinejoj ankaŭ lokiĝas en pluraj antaŭurbaj distriktoj: Espace Aragon en Montbonnot-Saint-Martin, Mon Ciné en Saint-Martin d'Hères kaj La Vence Scène en Saint-Egrève.

Fine, en la urbaglomeraĵo ankaŭ hejmas du multikinejoj: Pathé multiplex (12 ekranoj, 2 888 sidejoj) lokita en la proksimuma urbo Echirolles, kaj Pathé multiplex-Chavant (10 ĉambroj, 2 950 sidejoj) lokita en la kvartalo Hyper-Centre en la kerno de Grenoblo.

Esperanto-movado
----------------

Estas gastiganto de Pasporta Servo tie.

Ĝemelurboj
----------

|  |  |
| --- | --- |
| * Italio Katanio, Italujo, ekde 1961
* Aŭstrio Innsbruck, Aŭstrio, ekde 1963
* Germanio Essen, Germanujo, ekde 1976
* Germanio Halle, Germanujo, ekde 1976
* Moldavio Kiŝinevo, Moldavio, ekde 1977
* Unuiĝinta Reĝlando Oksfordo, Unuiĝinta Reĝlando, ekde 1977
* Israelo Reĥovot, Israelo, ekde 1977
 | * Usono Fenikso, Usono, ekde 1990
* Hungario Pécs, Hungarujo, ekde 1992
* Palestino Bet-Leĥem, Palestino, ekde 1995
* Litovio Kaŭno, Litovujo, ekde 1997
* Tunizio Sfakso, Tunizio, ekde 1998
* Alĝerio Konstantino, Alĝerio, ekde 1999
* Italio Corato, Italujo, ekde 2002
 |

Blazono
-------

maldekstra
La blazono de Grenoblo estas ora kun tri rozoj. Pri ties origino ne ĉiuj historiistoj akordiĝas. Laŭ Auguste Bouchayer (1874-1943), pioniro de blanka karbo, la tri ruĝaj rozoj estas la emblemo de la sanktaj martiroj: Sankta Vincento, patrono pri la diocezo de Grenoblo, Sankta Andreo, patrono pri la Delfenoj, Sankta Johano Baptisto, patrono pri la urbanoj.
La tri rozoj simbolus la tri respondeculojn, kiuj mezepoke regis la urbon.

Fotaro
------

Vidaĵo deloke de la monto Vercors
Vidaĵo deloke de Bastille en Grenoblo
* Prefektejo de IzeroPrefektejo de Izero
* Rivero Izero en GrenobloRivero Izero en Grenoblo
* Placo Victor HugoPlaco Victor Hugo
* Placo Saint-Andre kun loka terkulturista bazaroPlaco Saint-Andre kun loka terkulturista bazaro
* Neĝa Grenoblo vintreNeĝa Grenoblo vintre
* Malsanulejaro CHU Albert MichalonMalsanulejaro CHU Albert Michalon
* Fervoja stacio de GrenobloFervoja stacio de Grenoblo
* Busa stacio de GrenobloBusa stacio de Grenoblo

Vidu ankaŭ
----------

* Listo de urboj de Francio
* Komunumoj de Isère
* Grenoble (stacidomo)
* Grenoble-Universités-Gières (stacidomo)
* Tramtransporto en Grenoblo
* Telfero de Grenoble Bastille

Eksteraj ligiloj
----------------

* Grenoblo en la Vikimedia Komunejo (Multrimedaj datumoj)
* Kategorio Grenoblo en la Vikimedia Komunejo (Multrimedaj datumoj)

* Oficiala TTT-ejo
* Aglomeraĵo Arkivigite je 2007-06-02 per la retarkivo Wayback Machine
* Muzeoj de Grenoble
* Remembering Grenoble Photography Exposition

Referencoj
----------

1. ↑  Paĝaro de France-cinéma
2. ↑  Paĝaro de la kinejo Cinémathèque de Grenoble
3. ↑  Paĝaro de la kinejo Pathé Echirolles
4. ↑  Paĝaro de la kinejo Pathé Chavant
5. 1 2 3 4 5 6 7 8 9 10 11 12 13 14  Jérôme Steffenino, Marguerite Masson Ville de Grenoble – Coopérations et villes jumelles. Grenoble.fr. Alirita 29-a de oktobro 2009.

  Arkivita kopio. Arkivita el la originalo je 2007-10-14. Alirita 2012-03-04.
6. ↑   List of Twin Towns in the Ruhr District. © 2009 Twins2010.com. Arkivita el la originalo je 2022-01-16. Alirita 28-a de oktobro 2009.
7. ↑  Grenoblo - Blazono

  


|  |  |  |  |
| --- | --- | --- | --- |
| 

| v • d • rGrenobla urbaro |
| --- |
| Claix • Corenc • Domène • Échirolles • Eybens • Fontaine • Fontanil-Cornillon • Gières • Grenoblo • Le Gua • Meylan • Murianette • Noyarey • Poisat • Le Pont-de-Claix • Saint-Égrève • Saint-Martin-d'Hères • Saint-Martin-le-Vinoux • Saint-Paul-de-Varces • Sassenage • Seyssinet-Pariset • Seyssins • La Tronche • Varces-Allières-et-Risset • Veurey-Voroize • Vif | Grenobla urbo |

 |